ཉིན་སྣེ་ཟླ་བསྟུད་ཀྱི་གོ་རིམ་ཁྲོད་དུ།ངའི་དེ་སྔོན་གྱི་སེམས་མི་སྐྱིད་པའམ།ཡིད་ཆད་ཀྱི་སྣང་བ་དེ་དག་རྫ་མགོའི་སྨུག་པ་དྭངས་པ་བཞིན་གར་སོང་ཆ་མེད་དུ་གྱུར་ཅིང་།སྔོན་གྱི་བྱས་ཉེས་ཁ་ཤས་ལ་འགྱོད་གདུང་ཚད་མེད་སྐྱེས།དེ་ནི་ནར་སོན་གྱི་གོ་རིམ་ཞིག་ཡིན་ཤས་ཆེ།ང་རང་ད་ལྟའི་འཚོ་བ་ལ་སྤྲོ་བ་ཚ་པོ་འདུགསློབ་གྲྭ་འདི་ནས་ངས་དགེ་རྒན་ཞིག་གི་མིང་ཐོག་ནས་སློབ་མ་ཚོར་སློབ་ཁྲིད་བྱས་ཏེ་ཅུང་ཟད་འདྲིས་པར་གྱུར་ཅིང་ང་རང་ཁོ་ཚོར་སྙིང་ཉེ་བར་གྱུར།ཁོ་བོས་རང་གི་འོས་འགན་ལ་སྔར་ལས་མཐོང་ཆེན་བགྱིས་ཏེ་ཁྲིད་བྱ་སྔོན་སྦྱོང་བགྱིས་པ་དང་།ལས་བྱ་དུས་ལྟར་བལྟས་པ་ཡིན།དེ་མིན་སློབ་ཁྲིད་ཀྱི་དུས་ཚོད་བཀོད་སྒྲིག་དང་ཐབས་ལམ་སོགས་ཀྱི་ཐད་ལའང་ཞིབ་འདང་བརྒྱབ་མྱོང་།དེ་ནི་ངས་རང་ཉིད་ལ་འགན་འཁུར་སྟངས་ཤིག་ཀྱང་ཡིན།